สถาบันน้ำและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย

ผู้นำด้านการบริหารจัดการน้ำ (Water Leadership Program) รุ่น 11
2026-07-17 - 2026-10-30 | กรุงเทพฯ, กรุงเทพฯ, Thailand
หลักการ แนวคิด
สถาบันน้ำและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย ได้ร่วมกับหน่วยงานที่เกี่ยวข้องกับการบริหารจัดการทรัพยากรน้ำของประเทศไทย ทั้งหน่วยงานภาครัฐ ภาคเอกชน และสถาบันการศึกษา จัดทำหลักสูตรผู้นำด้านการบริหารจัดการทรัพยากรน้ำ เพื่อพัฒนาบุคลากรด้านภาคอุตสาหกรรม และผู้ที่สนใจทั่วไป เป็นผู้นำด้านการบริหารจัดการน้ำ (Water Leadership) ตอบสนองความต้องการในการพัฒนาประเทศและการบูรณาการด้านข้อมูลข่าวสารการบริหารจัดการทรัพยากรน้ำร่วมกัน

วัตถุประสงค์

เพื่อพัฒนาบุคลากรด้านการบริหารจัดการทรัพยากรน้ำภาคอุตสาหกรรม ให้มีความรู้ด้านเทคโนโลยีที่ทันสมัย สอดคล้องกับการพัฒนาเศรษฐกิจของประเทศ
เพื่อให้ผู้สำเร็จหลักสูตรดังกล่าว มีการบูรณาการร่วมกันด้านข้อมูลข่าวสาร สามารถนำไปใช้ประโยชน์ได้ในอนาคต
เพื่อสร้างนักบริหารระดับต้นด้านการบริหารจัดการทรัพยากรน้ำภาคอุตสาหกรรม ครอบคลุมหน่วยงานที่เกี่ยวข้องกับการบริหารจัดการทรัพยากรน้ำของประเทศทุกภาคส่วน

หัวข้อหลักเนื้อหาในหลักสูตร

ความรู้เบื้องต้นด้านอุตุนิยมวิทยา
ความรู้ด้านภูมิสารสนเทศเพื่อการบริหารจัดการน้ำ
การใช้ข้อมูลสารสนเทศเพื่อการวางแผนและบริหารจัดการน้ำ
แผนยุทธศาสตร์การบริหารจัดการทรัพยากรน้ำ (ปี พ.ศ. 2558-2569)
การบริหารจัดการทรัพยากรน้ำ 25 ลุ่มน้ำ
การบริหารจัดการและพัฒนาทรัพยากรน้ำเพื่อลดความขัดแย้ง
การบริหารจัดการทรัพยากรน้ำบาดาลในภาพรวม
กฎระเบียบ การควบคุมการทิ้งน้ำและการบำบัดน้ำเสีย
การจัดการน้ำเสีย สำหรับนิคมอุตสาหกรรม / กฎหมายที่เกี่ยวข้องในการจัดการน้ำเสีย
เทคนิคการผลิต การบริหารจัดการน้ำ เพื่อการอุปโภค/บริโภค
เทคโนโลยีการบำบัดน้ำเสีย
เทคโนโลยีในการนำน้ำเสียกลับมาใช้ใหม่
เทคโนโลยีในการผลิตน้ำจืดจากน้ำทะเล
กิจกรรม Workshop สร้างภาวะผู้นำสู่การบริหารจัดการน้ำอย่างยั่งยืน (2 วัน 1 คืน)
การศึกษาดูงานเทคนิคการจัดการน้ำภาคอุตสาหกรรม (1 วัน)

การศึกษาดูงานต่างประเทศ (ค่าใช้จ่ายไม่รวมอยู่ในหลักสูตร)

ดาวน์โหลดเอกสารเพิ่มเติม
ใบสมัครการฝึกอบรม
รายละเอียดและกำหนดการหลักสูตร Water Leadership Program รุ่นที่ 10
